Նազիրա Ֆարահ Սարգիս

Նազիրա Ֆարահ Սարգիս(), հայկական ծագմամբ սիրիացի գիտնական և քաղաքական գործիչ։ Սիրիայի շրջակա միջավայրի պահպանության նախարար։ Քիմիական գիտությունների թեկնածու, անալիտիկ քիմիայի մագիստրոս։

Կենսագրություն 
Նազիրա Ֆարահ Սարգիսը ծնվել է 1962 թվականին Սիրիայի Հալեպ քաղաքում։ Ազգությամբ հայ է։ Ստացել է հայկական կրթություն։ Ավարտելով դպրոցը՝ ընտրել է համալսարանում քիմիա ուսումնասիրելու ճանապարհը։ Ուսումն ավարտելուց հետո՝ ստացել է քիմիական գիտությունների ոլորտում բակալավրի աստիճան։ Կրթությունը շարունակել է մագիստրատուրայում։ Այն ևս ավարտելուց հետո՝ ստացել է անալիտիկ քիմիայի ոլորտում մագիստրոսի աստիճան։ 1999-2001 թվականներին դեղագործական քոլեջում եղել է ուսուցիչների միության ղեկավար։ Քիմիական գիտությունների թեկնածուի աստիճան ստանալուց հետո սկսել է դասավանդել Հալեպի համալսարանում, որտեղ 2001-2006 թվականներին զբաղեցրել է անալիտիկ քիմիայի բաժնի ղեկավարի պաշտոնը։

2012 թվականի հունիսի 23-ին, Սիրիայի նախագահ Բաշշար ալ-Ասադի հրամանագրով, նշանակվել է շրջակա միջավայրի պահպանության նախարար։

Ծանոթագրություններ 

1962 ծնունդներ
Ապրող անձինք
Սիրիայի քաղաքական գործիչներ